
Jordan-Wigner-transzformáció általánosításával megoldható spinrendszerek

Kulcsszavak: Szabad fermion; Jordan-Wigner-transzformáció; Ising-modell; Tiltott gráf; Hasonlósági transzformáció
Vizsgálni fogom példákon keresztül, hogy milyen Hamilton-operátorokra lehet a kölcsönható spinrendszerek szabad fermionosak Jordan-Wigner-transzformációval. Egy adott Hamilton-operátor, akkor megoldható az adott módszerrel, ha felírható bilinieárisan Majoranna-fermionokban, ahol ezek hermitikus fermionok egy csoportját jelölik, és ennek minden tagja antikommutál egymással. A problémát le lehet egyszerűsíteni egy lineárisan növekedő méretű mátrix diagonalizálásával, ellentétben a Hamiltonnal, aminek a mérete exponenciálisan nő a lánc növekedésével. Így könnyebben, kisebb számítási igénnyel diagonalizálható a spinrendszer a sajátenergiáira. Kitérek azokra a rendszerekre, amelyek nem megoldhatóak tetszőleges hosszúságú láncokra, viszont bizonyos méretig és kombinációkra még igen. Megmutatom a hasonlósági transzformáció hasznát a Jordan-Wigner-transzformálhatóságban. Ez azt jelenti, hogy a rendszert leíró Hamilton-operátor elforgatható unitér operátorokkal, megváltoztatva ezzel annak összetételét anélkül, hogy a rendszer sajátenergiái megváltoznának. A példáim sok esetben visszavezethetőek az Ising kvantum spinláncra. Ez utóbbi az egyszerű, 1 dimenziós láncra utal, melynek algebrája az az, hogy a Hamiltonban szomszédos tagok antikommutálnak egymással. Az eredményem segíthet annak megértésében, hogy meddig terjeszthető ki a Jordan-Wigner keretrendszere a szabad fermionos soktest-problémákra.



